Minangka dewa ingkang mbeta pesen, Hermes gadhah tugas ngirim pesen saking para dewa ing Olimpus dhateng para manungsa. Hermes ngginakaken sandhal ingkang wonten swiwinipun nalika nglampahi tugasipun. Tugas mbeta pesen ugi dipunlampahi déning dewi Iris. Kejawi punika Hermes ugi gadhah tugas paring pambiyantu dhateng para roh supados manggihaken mergi dhateng dunia bawah. Hermes punika salah satunggaling dewa ingkang saged mlebet lan medal dunia bawah kanthi bebas. Dene dewa sanèsipun ingkang saged nglampahi perangan kasebat inggih punika Hades, Persefone, Hekate, lan Thanatos.